Kuidas aga Calvadosi piirkond nime sai, on selline tore lugu: Aastal 1588 läks Hispaania kuningas Philipe II oma võitmatu armaadaga ehk laevade armeega protestantlikule Inglismaale "õpetust andma". Paraku see armaada purustati ja ühe laeva vrakk nimega El Salvador randus Normandia kaldale. Tolleaegsete seaduste järgi kuulus randa uhutud vraki varandus kohalikule rannarahvale ja nii suure ja toreda saagi puhul pandi püsti uhke pidu, kus ohtralt ka kanget õunanapsi joodi. Igatahes joogiste  inimeste suus väändus sõna El Salvador Calvadosiks, mis pandi ka selle piirkonna nimeks ja hiljem nimetati ka läbi torude aetud siider calvadosiks.